Príloha č. 3 – Návrh Zmluvy o dielo

### Zmluva o dielo

uzatvorená v zmysle ustanovení § 536 a nasl. zákona č. 513/1991 Zb. Obchodný zákonník v platnom znení (ďalej len „ObchZ“),

(ďalej len „Zmluva“)

**Zmluvné strany**

 **Objednávateľ:**

 Obchodné meno: **REVOL TT Consulting s. r. o.**

 Sídlo: Vlárska 28, 917 01 Trnava

 IČO: 44 808 321

Zapísaný v Obchodnom registri Okresného súdu Trnava, Oddiel: Sro, Vložka č.: 23893/T

 Zastúpený: Roman Vavro - konateľ

 DIČ: 2022832185

 IČ DPH: SK 2022832185

(ďalej len „Objednávateľ“)

**Zhotoviteľ:**

Obchodné meno: \_\_\_\_\_\_\_\_\_\_\_\_\_\_\_\_\_\_\_

Sídlo: \_\_\_\_\_\_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_\_\_\_\_\_

Zapísaný v Obchodnom registri Okresného súdu \_\_\_\_\_\_, Oddiel: \_\_\_\_\_\_, Vložka č.:\_\_\_\_\_\_

Zastúpený: \_\_\_\_\_\_\_\_\_\_\_\_\_\_\_\_\_\_\_

DIČ: \_\_\_\_\_\_\_\_\_\_\_\_\_\_\_\_\_\_\_

IČ DPH: \_\_\_\_\_\_\_\_\_\_\_\_\_\_\_\_\_\_\_

Bankové spojenie: \_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_

(ďalej len „Zhotoviteľ“)

(ďalej len „Zmluvné strany“)

**Preambula**

Zmluvné strany uzatvárajú túto Zmluvu na základe výsledku obstarávania realizovaného podľa Jednotnej príručky pre žiadateľov/prijímateľov k procesu a kontrole verejného obstarávania/obstarávania, verzia 2, zo dňa 31.03.2022.

**Článok I.**

**Vyhlásenia zmluvných strán**

1.1. Zmluvné strany berú na vedomie, že práva a povinnosti zmluvných strán dojednané touto zmluvou sú výsledkom procesu obstarávania.

1.2. Zhotoviteľ vyhlasuje a svojim podpisom potvrdzuje, že v čase uzatvorenia tejto Zmluvy spĺňa nasledovné ekonomické kritériá - zamestnáva zodpovedného zástupcu, pre predmety podnikania týkajúce sa plnenia podľa tejto zmluvy ak to osobitné predpisy vyžadujú.

1.3. Zhotoviteľ sa zaväzuje dodržiavať podmienky uvedené vo vyhláseniach podľa tohto článku zmluvy počas celého trvania zmluvy a informovať Objednávateľa o akýchkoľvek zmenách u zhotoviteľa týkajúcich sa uvedených prehlásení alebo ktoré by mohli mať vplyv na plnenie predmetu tejto zmluvy.

**Článok II.**

 **Predmet zmluvy**

2.1. Zhotoviteľ sa zaväzuje za podmienok dohodnutých v tejto Zmluve, vo vlastnom mene a na vlastnú zodpovednosť pre Objednávateľa vykonať Dielo ako celok.

Dielom v zmysle tejto zmluvy sa rozumie:

1. dodanie technológie - dodanie technológie do miesta dodania a premiestnenie do miesta umiestnenia vo výrobnom areáli v sídle Objednávateľa;
2. osadenie - umiestnenie a upevnenie technológie na určené miesto pripravené Objednávateľom podľa pokynov Zhotoviteľa,
3. zapojenie - zapojenie technológie do jestvujúcich rozvodov médií Objednávateľa do Objednávateľom stanovených pripojovacích bodov,pričom Zhotoviteľ je povinný realizovať zaistenie (ochranu) technológie pred poškodením a vypracovanie dokumentácie o realizácii zapojenia technológie nevyhnutnej na inštaláciu a schválenie prevádzky oprávnenými orgánmi a vykonanie všetkých východiskových odborných prehliadok, odborných skúšok, tlakových skúšok, a iných požiadaviek na bezpečnú prevádzku stanovené platnou legislatívou EU a SR týkajúce sa logického celku,
4. nastavenie - uvedenie do prevádzky a oživenie technológie s tým, že Zhotoviteľ je povinný preukázať dosiahnutie všetkých technických parametrov uvedených v Prílohe č. 2 tejto Zmluvy
5. testovacia prevádzka – zmluvné strany sa dohodli na dvojtýždňovej testovacej prevádzke, ktorá sa považuje za úspešnú, ak sa v danom období nevyskytnú žiadne závady na Diele a Dielo bude plne prevádzky schopné a funkčné. V prípade, že sa vyskytnú na Diele závady, tak po dobu trvania závady až do jej odstránenia a sfunkčnenia, doba testovacej prevádzky neplynie. Zmluvné strany sa dohodli, že Objednávateľ nie je povinný poskytnúť Zhotoviteľovi žiadne protiplnenie za užívanie Diela v testovacej prevádzke. V prípade, ak sa vyskytnú na Diele počas testovania dve a viac vád, tak je Objednávateľ oprávnený od tejto zmluvy odstúpiť do 10 dní, od kedy sa dozvedel o výskyte druhej alebo ďalšej vady na Diele.

Podrobná špecifikácia predmetu zmluvy tvorí Prílohu č. 2 tejto Zmluvy.

(ďalej len „Dielo“)

**Článok III.**

**Termín a miesto plnenia zmluvy**

* 1. Zhotoviteľ sa zaväzuje vykonať Dielo v lehote do 3 mesiacov od nadobudnutia účinnosti tejto Zmluvy.

* 1. Miestom vykonania Diela je: REVOL TT Consulting s. r. o., Vlárska 28, 917 01 Trnava.

* 1. Objednávateľ sa zaväzuje poskytnúť Zhotoviteľovi potrebné spolupôsobenie pre dodržanie dohodnutého termínu, vrátane vystavenia alebo obstarania všetkých potrebných splnomocnení pre konanie, pokiaľ si predmet plnenia vyžiada realizovať takéto konania.

* 1. Ak Objednávateľ nesúhlasí s kvalitou vykonaného Diela, oznámi to bezodkladne Zhotoviteľovi, pričom Zhotoviteľ je povinný odstrániť vady diela najneskôr do troch (3) pracovných dní od obdržania tejto informácie od Objednávateľa. Po odstránení vád Objednávateľ podpíše dodací list.

* 1. Preberacieho konania v rámci odovzdania a prevzatia Diela sa zúčastnia osoby oprávnené konať v mene zmluvných strán, alebo splnomocnení zástupcovia zmluvných strán. Výsledkom preberacieho konania bude preberací protokol, v ktorom Objednávateľ svojím podpisom potvrdí prebratie Diela v dohodnutom rozsahu. Zhotoviteľ odovzdá Objednávateľovi pri preberacom konaní aj nasledovnú dokumentáciu (ak relevantné):
		1. návod na obsluhu
		2. potvrdenie o zhode, prípadne certifikáty
		3. technickú dokumentáciu stroja

* 1. Pri vykonávaní Diela je Zhotoviteľ viazaný pokynmi Objednávateľa, ktoré vyplývajú z tejto zmluvy.

* 1. Záväzok Zhotoviteľa vykonať Dielo pre Objednávateľa sa považuje za splnený, dňom podpísania preberacieho protokolu podľa bodu 3.5 tejto Zmluvy.

**Článok IV.**

**Cena za Dielo**

* 1. Cena za vykonanie Diela je spracovaná v súlade s § 3 zákona č. 18/1996 Z.z. o cenách v znení neskorších predpisov, vyhlášky MF SR č. 87/1996, ktorou sa vykonáva zákon o cenách a cenou akceptovanou ako výsledok verejného obstarania. Súčasťou zmluvy je Položkovitý rozpočet, ktorý je ako príloha č. 1 neoddeliteľnou súčasťou tejto Zmluvy.

* 1. Cena za vykonanie Diela je stanovená ako cena maximálna vo výške:
		+ **bez DPH** ..................................EUR
		+ DPH .................................... EUR
		+ **s DPH** ..................................... EUR
	2. Vlastnícke právo na vykonané Dielo prechádza zo Zhotoviteľa na Objednávateľa dňom protokolárneho odovzdania a prevzatia v mieste vykonania Diela.

**Článok V.**

**Platobné podmienky**

* 1. Cenu za splnenie predmetu Zmluvy uhradí Objednávateľ na základe faktúry, ktorú Zhotoviteľ vystaví a doručí Objednávateľovi.

* 1. Platobné podmienky:
* Zhotoviteľ je oprávnený vystaviť faktúru v hodnote 50 % z celkovej ceny Diela po nadobudnutí účinnosti Zmluvy o dielo,
* Zhotoviteľ je oprávnený vystaviť faktúru za vykonané dielo po protokolárnom odovzdaní a prevzatí Diela.

* 1. Faktúra bude obsahovať náležitosti v zmysle zákona č. 431/2002 Z.z. o účtovníctve v platnom znení a ostatných platných právnych predpisov SR v čase uzatvárania tejto Zmluvy, t.j. bude slúžiť ako daňový doklad. Prílohou faktúry musí byť preberací protokol podpísaný oboma zmluvnými stranami.
	2. V prípade, že faktúra nebude obsahovať náležitosti uvedené v zákone 431/2002 Z.

z. v platnom znení ev. inom platnom právnom predpise v čase uzatvorenia zmluvy alebo preberací protokol, objednávateľ je oprávnený vrátiť ju zhotoviteľovi na doplnenie. V takom prípade nezačne plynúť lehota splatnosti ceny do dňa doručenia opravenej faktúry.

5.5 Lehota splatnosti faktúry je 60 dní a začne plynúť od dňa jej doručenia Objednávateľovi.

**Článok VI.**

**Sankcie**

6.1 Zmluvné strany sa dohodli, že ak bude Objednávateľ v omeškaní s úhradou faktúry, je povinný zaplatiť Zhotoviteľovi úrok z omeškania vo výške 0,05 % z dlžnej sumy, a to za každý, čo i len začatý deň omeškania.

6.2 Zmluvné strany sa dohodli, že ak Zhotoviteľ nedodrží termín vykonania Diela, je povinný zaplatiť Objednávateľovi úrok z omeškania vo výške 0,05 % z ceny Diela za každý, čo i len začatý deň omeškania.

6.3 Ak Zhotoviteľ odstúpi od tejto Zmluvy, pričom si Objednávateľ plní všetky povinnosti vyplývajúce z tejto zmluvy, zaplatí Objednávateľovi zmluvnú pokutu vo výške 30 % z ceny Diela.

6.4 V prípade nedodržania povinnosti podľa bodu 7.4 tejto Zmluvy má Objednávateľ nárok na zaplatenie zmluvnej pokuty vo výške 0,3% za každý, čo i len začatý deň omeškania, a to aj opakovane.

6.5 Zmluvné strany prehlasujú, že zmluvné pokuty uvedené v tomto článku považujú za primerané porušenej povinnosti.

 **Článok VII.**

**Požiadavky na kvalitu**

7.1 Dielo musí spĺňať kvalitu stanovenú všeobecne záväznými právnymi predpismi, vnútornými predpismi Zhotoviteľa a musí spĺňať požiadavky stanovené v platných technických normách.

7.2 Zhotoviteľ sa zaväzuje poskytnúť záruku za akosť Diela po dobu 12 mesiacov odo dňa protokolárneho prevzatia Diela.

7.3 Záruka sa vzťahuje na vady, ktoré sa vyskytli na Diele počas záručnej lehoty. V dobe záruky je Zhotoviteľ povinný vykonať bezplatne záručnú opravu. Záruka sa predlžuje o dobu, počas ktorej bolo Dielo mimo prevádzky na základe doručenej reklamácie.

7.4 V prípade zistenia vady Diela sa Zhotoviteľ zaväzuje začať s jej odstraňovaním do 2 pracovných dní od nahlásenia reklamácie, zaslanej prostredníctvom emailu alebo poštovou zásielkou. Reklamácia musí obsahovať označenie zmluvných strán a popis vady Diela. V prípade, ak vada Diela ohrozuje život, zdravie alebo majetok Objednávateľa, jeho zamestnancov alebo tretích osôb, Zhotoviteľ odstráni závadu v najkratšom možnom termíne po dohode s Objednávateľom.

7.5 Odstránenie vady Diela vykoná Zhotoviteľ v mieste vykonania Diela a ak to nebude možné, tak mimo tohto miesta s tým, že prepravu, naloženie a vyloženie Diela alebo jeho časti je povinný Zhotoviteľ zabezpečiť svojimi zamestnancami a na vlastné náklady. V prípade nedostupnosti náhradného dielu potrebného pre odstránenie vady Diela presahujúcej 5 pracovných dní, Zhotoviteľ bezodkladne informuje Objednávateľa o tejto skutočnosti a zmluvné strany po dohode upravia dĺžku záručného servisného zásahu.

7.6 V prípade, ak Zhotoviteľ neodstráni vady Diela v stanovenej lehote, Objednávateľ je oprávnený ponechať odstránenie vady Diela tretej osobe, a to na náklady Zhotoviteľa.

7.7 V prípade ak sa na stroji vyskytne opakovane rovnaká alebo obdobná vada, tak je objednávateľ oprávnený odstúpiť od tejto zmluvy a strany zmluvy si navzájom vrátia plnenia podľa tejto zmluvy alebo je objednávateľ oprávnený požadovať výmenu stroja za nový. Zhotoviteľ v týchto prípadoch nemá nárok na úhradu dopravy, montáže a údržby stroja ani iných nákladov, ktoré mu v súvislosti s touto zmluvou vzniknú.

7.8 Zmluvné strany dohodou vylúčili aplikáciu ustanovení § 428 a 562 Obch. Z. Objednávateľ je oprávnený nárok z vád Diela uplatniť kedykoľvek počas trvania záručnej lehoty podľa tejto Zmluvy.

**Článok VIII.**

**Ostatné dojednania**

8.1. Zhotoviteľ sa zaväzuje strpieť výkon kontroly/auditu a poskytnúť oprávneným osobám potrebnú súčinnosť.

8.2. V prípade ak Zhotoviteľ nevykoná Dielo a nedôjde k jeho odovzdaniu v lehote podľa bodu 3.1 tejto Zmluvy, Objednávateľ má právo od zmluvy odstúpiť. Odstúpenie od zmluvy musí mať písomnú formu a musí byť doručené poštou alebo kuriérom.

**Článok IX.**

**Povinnosti vo vzťahu k subdodávateľom**

9.1. Zhotoviteľ je povinný uviesť v prílohe č. 3 tejto Zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

9.2. Subdodávateľ zhotoviteľa je povinný ku dňu podpisu tejto Zmluvy mať zapísaných konečných užívateľov výhod v Registri partnerov verejného sektora, a to v súlade so zákonom č. 315/2016 Z.z. o registri partnerov verejného sektora a o zmene a doplnení niektorých zákonov. Táto povinnosť sa vzťahuje na subdodávateľa po celý čas trvania tejto Zmluvy.

9.3. Zhotoviteľ je povinný informovať Objednávateľa o akejkoľvek zmene údajov o subdodávateľovi, a to písomne v lehote do piatich (5) pracovných dní.

9.4. V prípade zmeny subdodávateľa je Zhotoviteľ o takej zmene povinný informovať Objednávateľa v lehote a spôsobom podľa bodu 9.3. tejto Zmluvy. Informácia o zmene subdodávateľa musí obsahovať informácie podľa bodu 9.1. tejto Zmluvy. O zmene subdodávateľa vyhotovia zmluvné strany písomný Dodatok k tejto Zmluve, ktorým nahradia pôvodnú prílohu č. 3 tejto Zmluvy novou prílohou č. 3.

9.5. V prípade zmeny subdodávateľa je tento nový subdodávateľ povinný pred podpisom zmluvy so Zhotoviteľom preukázať povinnosť podľa bodu 9.2. tejto Zmluvy a zároveň je povinný mať oprávnenie na dodávanie tovaru, ktorý je predmetom tejto zmluvy.

**Článok X.**

**Záverečné ustanovenia**

10.1 Táto Zmluva nadobúda platnosť a účinnosť dňom doručenia výsledku z kontroly obstarávania zo strany Správcu programu.

10.2 Pre vzťahy neriešené v zmluve platia príslušné ustanovenia zákona č. 513/1991 Zb. Obchodného zákonníka v platnom znení.

10.3 Tento návrh Zmluvy je vyhotovený v štyroch (4) originálnych vyhotoveniach, z ktorých každá zmluvná strana obdrží dve (2) vyhotovenia.

10.4 V prípade ak sa stane niektoré ustanovenie tejto Zmluvy neplatným alebo nevymožiteľným, nemá to vplyv na ostatné ustanovenia tejto zmluvy. Zmluvné strany si v takom prípade poskytnú súčinnosť a nahradia neplatné/ nevymožiteľné ustanovenie ustanovením obsahovo čo najbližším. Do nahradenia sa spravujú právne vzťahy upravované neplatným ustanovením platnými právnymi predpismi.

10.5 Zmluvné strany zhodne prehlasujú, že táto Zmluva bola uzatvorená podľa ich pravej a slobodnej vôle, bez akéhokoľvek nátlaku, nie za zjavne nevýhodných podmienok, že jej obsahu porozumeli a na znak autentickosti ju potvrdzujú vlastnoručnými podpismi. Zmluvná voľnosť zmluvných strán nie je obmedzená.

 Objednávateľ: Zhotoviteľ:

 V \_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_ V \_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_

 ............................................. .............................................

**Roman Vavro** konateľ

**REVOL TT Consulting s. r. o.**

Prílohy:

1. Položkovitý rozpočet
2. Technická špecifikácia predmetu zmluvy
3. Zoznam subdodávateľov